Ангелина Жекова
Закуска за татко

chitanka.info

Стана рано Бояна,

хвана здраво тигана.

Щом е мама заета,

тя самичка ще шета.

Палачинки със сладко

ще приготви за татко.

Първата е навита,

трябва да се опита.

Втората е готова,

но е малко сурова.

Няма да се излага —

ще я лапне веднага.

Трета няма, защото…

вече свърши тестото.

А за татко остана

пак кафе със сметана.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.